
	МИНИСТЕРСТВО НА ОБРАЗОВАНИЕТО И НАУКАТА

	
	ПРОФЕСИОНАЛНА ГИМНАЗИЯ ПО ТЕЛЕКОМУНИКАЦИИ - СОФИЯ



	                                       Утвърдил:  /П/

	                                       Директор:

                                                     /Ивета Георгиева/


Критерии за допускане, критерии и показатели за класиране на учениците за различните видове стипендии                                                    за учебната 2026/2027 година
Разработени съгласно ПМС № 328 от 21.12.2017 година

I. КРИТЕРИИ ЗА ДОПУСКАНЕ ДО КЛАСИРАНЕ 
1.1. Стипендии се отпускат (съгласно чл. 1, ал. 1) на ученици в дневна форма на обучение след завършено основно образование.

1.2. До класиране се допускат ученици, които:
· са подали документи по образец в указания срок;

· имат не повече от 10 неизвинени отсъствия за предходния учебен срок;

· имат не повече от 100 извинени отсъствия за предходния учебен срок с изключение на учениците, които представят одобрена молба за участие в спортни мероприятия или медицинска експертиза за продължително болнично лечение;

· не са нарушили чл. 172 от ЗПУО и чл.23 от ПДПГТК.

1.3. Учениците нямат право на стипендия (чл. 1, ал. З), когато:

· прекъснат обучението си или повтарят учебната година, с изключение на повтарящи поради болест;

· имат наложена санкция с решение на педагогическия съвет - до заличаване на санкцията;
II. КРИТЕРИИ И ПОКАЗАТЕЛИ ЗА КЛАСИРАНЕ И РАЗПРЕДЕЛЯНЕ НА СРЕДСТВАТА ПО ВИДОВЕ СТИПЕНДИИ
2.1. МЕСЕЧНИ СТИПЕНДИИ
2.1.1. За постигнати образователни резултати (чл. 4, ал. 1, т. 1):
· при успех от отличен 5,50 до отличен 6,00 - месечна стипендия в размер на  25 € – за учениците от 8 клас за стипендия за втория учебен срок и за учениците от 9 до 12 клас.
· при постигнат успех от националните външни оценявания (НВО) 70 и повече точки за всеки от предметите – месечна стипендия в размер на 25 € – само за учениците от 8 клас за стипендия за първия учебен срок.
2.1.2. За подпомагане на достъпа до образование и предотвратяване на отпадането (чл. 4, ал.1, т.2):
При минимален доход на член от семейството, който се определя като среден за предходните шест месеца.
Минималният доход се изчислява, след като общия доход на семейството за предходните 6 месеца се раздели на броя на членовете му. Получената сума не трябва да превишава минималната работна заплата за страната.
Размерът на минималната работна заплата за страната се приема като максимален праг за отпускане на стипендия (ПМС № 328, § 2,3,4 от допълнителните разпоредби).
За отпускане на стипендии през І срок се вземат доходите за  месеците от април до септември включително.
За отпускане на стипендии през ІІ срок се вземат доходите за  месеците от август до януари включително.
· при успех от и над много добър 4,50 - месечна нецелева стипендия в размер на 20 € – за учениците от 8. клас за стипендия за втория учебен срок и за учениците от 9 до 12 клас.
· при постигнат успех от националните външни оценявания от и над 50 точки за всеки от предметите – месечна нецелева стипендия в размер на 20 € – само за учениците от 8 клас за стипендия за първия учебен срок.

2.1.3. За подпомагане на ученици с трайни увреждания (чл. 4, ал. 1, т. 3):
· месечна стипендия в размер на 20 €.

2.1.4. За ученици без родители (чл. 4, ал. 1, т. 4):

„Ученик без родители“ е ученик, чиито родители са починали, лишени от родителски права или поставени под пълно запрещение (§ 1 т.4 от допълнителните разпоредби).
· месечна стипендия в размер на 25 €.

2.1.5. За ученици само с един родител (чл. 4, ал. 2):

„Ученик само с един родител“ е ученик, чийто  родител е починал, лишен от родителски права или поставен под пълно запрещение (§ 1 т.4 от допълнителните разпоредби).
· месечна стипендия в размер на 20 €.

2.1.6. Месечна целева стипендия (чл. 6):

При минимален доход на член от семейството, който се определя като среден за предходните шест месеца.
Минималният доход се изчислява след като общия доход на семейството за предходните 6 (шест) месеца се раздели на броят на членовете му. Получената сума не трябва да превишава минималната работна заплата за страната.
Размерът на минималната работна заплата за страната се приема като максимален праг за отпускане на стипендия (ПМС № 328, § 2,3,4 от допълнителните разпоредби).
За отпускане на стипендии през І срок се вземат доходите за  месеците от април до септември включително.
За отпускане на стипендии през ІІ срок се вземат доходите за  месеците от август до януари включително.
· максимален размер до 50 €, но не повече от разходите, за чието обезпечаване се отпуска.

Забележка: Разходите, за които се отпуска стипендията, се доказват с разходооправдателни документи, удостоверяващи изразходването им по предназначение. Когато изплатената стипендия не е използвана по предназначение или не е представен разходооправдателен документ, получената сума се възстановява на училището от ученика или от негов законен представител, ако ученикът не е пълнолетен.
Комисията може да спре изплащането на стипендията предсрочно, ако установи, че ученикът не показва повишаване на образователните си резултати (по-високи оценки и намаляване на отсъствията)
2.2. ЕДНОКРАТНИ СТИПЕНДИИ
2.2.1. За преодоляване от ученика на еднократни социални обстоятелства, свързани с достъпа на ученика до образование.
2.2.2. За постигнати от ученика високи резултати в учебната дейност или в дейности в областта на науките, технологиите, изкуствата и спорта от името на училището (ПГТК).
· Постигнат успех отличен 6,00
· Недопуснати отсъствия (по уважителни и неуважителни причини) за цялата учебна година
· За високи резултати се приемат призови (1-во, 2-ро, 3-то) места в състезания от регионален или национален мащаб като ученикът трябва да представлява училището (ПГТК) 
III. НЕОБХОДИМИ ДОКУМЕНТИ ЗА КАНДИДАТСТВАНЕ
3. Доклад от класния ръководител за всички видове месечни стипендии, подреден по   азбучен ред за всеки отделен вид стипендия (Приложение 9).
3.1. МЕСЕЧНИ СТИПЕНДИИ
3.1.1. За стипендия за постигнати образователни резултати:
· Заявление - декларация, подадена от ученика (Приложение 1).
· Справка във формат exсel от електронния дневник „Школо“, изготвена от класния ръководител за целия клас, включваща информация за успеха, отсъствията и санкциите на учениците в класа
· За учениците от 8  клас за стипендия през първия учебен срок се взема предвид само успехът от НВО от Свидетелството за основно образование.
· За учениците от 9 до 12  клас за стипендия през  първия учебен срок се взема годишния успех от предходната учебна година. 
· За учениците от 8 до 12  клас за стипендия през втория учебен срок се взема  успехът от първия срок на настоящата учебна година. 
3.1.2. За стипендия за подпомагане на достъпа до образование и предотвратяване на отпадането:
· Заявление - декларация, подадена от ученика (Приложение 2).
· Справка във формат exсel от електронния дневник „Школо“, изготвена от класния ръководител за целия клас, включваща информация за успеха, отсъствията и санкциите на учениците в класа

· За учениците от 8 клас за стипендия първия учебен срок се взима предвид само успехът от националните външни оценявания от свидетелството за основно образование.
· Служебни бележки, доказващи дохода на семейството за последните шест месеца.
· За отпускане на стипендии през І срок се вземат доходите за  месеците от април до септември включително.
· За отпускане на стипендии през ІІ срок се вземат доходите за  месеците от август до януари включително.
· Бележка от бюрото по труда, доказваща, че родителят е безработен и/или декларация, че е безработен, заверена от нотариус  (документите имат давност шест месеца от датата на издаване).
· Служебна бележка от служба ЕСГРАОН за семейно положение за самотни родители. (документът има давност шест месеца от датата на издаване)
3.1.3. За стипендия за подпомагане на ученици с трайни увреждания:
· Заявление - декларация, подадена от ученика (Приложение 3).
· Решение на ТЕЛК / НЕЛК / ЛКК.
3.1.4. За стипендия на ученици без родители:
· Заявление - декларация, подадена от ученика (Приложение 4).
· Документи, доказващи обстоятелствата по § 1 т.4 от допълнителните разпоредби на ПМС № 328/21.12.2017 г.

3.1.5. За стипендия на ученици само с един родител:
· Заявление - декларация, подадена от ученика (Приложение 5).
·  Служебна бележка от служба ЕСГРАОН за семейно положение. 
        (документът има давност шест месеца от датата на издаване)
· Копие от смъртния акт на починалия родител (подава се еднократно при първоначално кандидатстване за стипендията).

· Копие от акта за раждане на ученика (при самотен родител).

· Документи, удостоверяващи отнемането на родителските права.

3.1.6. Месечна целева стипендия:
· Заявление - декларация, подадена от ученика (Приложение 6).
· Служебни бележки, доказващи дохода на семейството за последните шест месеца.
3.2. ЕДНОКРАТНИ СТИПЕНДИИ.
· Заявление - декларация, подадена от ученика (Приложение 7 или 8).
· Мотивирано писмено предложение от класния ръководител или друг учител до комисията, придружено с копия на документи, доказващи основанието за отпускане на стипендия.
· В доклада на класния ръководител / учителя се посочва ранга на състезанието (регионално, областно, национално).

· Доказателствен материал са снимки от награждаване и/или на медали, купи, грамоти...
ІV. ПЕРИОД, ЗА КОЙТО СЕ ОТПУСКАТ  СТИПЕНДИИТЕ
4.1. МЕСЕЧНИ СТИПЕНДИИ.
4.1.1. За стипендия за постигнати образователни резултати:

· От началото на всяка учебна година и/или от началото на втория учебен срок и се изплащат месечно за периода на учебните месеци от 01.10 до 30.06.
4.1.2. За стипендия за подпомагане на достъпа до образование и предотвратяване на отпадането:

· От началото на всяка учебна година и/или от началото на втория учебен срок и се изплащат месечно за периода на учебните месеци от 01.10 до 30.06.
4.1.3. За стипендия за подпомагане на ученици с трайни увреждания:
· От началото на месеца, следващ месеца, през който е възникнало основанието за получаването им и се изплащат и за периода на неучебните месеци. Кандидатстването става в началото на всеки нов учебен срок.
4.1.4. За стипендия на ученици без родители:
· От началото на месеца, следващ месеца, през който е възникнало основанието за получаването им и се изплащат и за периода на неучебните месеци. 
4.1.5. За стипендия на ученици само с един родител:
· От началото на месеца, следващ месеца, през който е възникнало основанието за получаването им и се изплащат и за периода на неучебните месеци. 
4.1.6. Месечна целева стипендия:
· От началото на всяка учебна година и/или от началото на втория учебен срок и се изплащат месечно за периода на учебните месеци от 01.10 до 30.06.
4.2. ЕДНОКРАТНИ СТИПЕНДИИ.

· За един и същ ученик еднократна стипендия се отпуска само веднъж в рамките на един учебен срок.
V. ДОПЪЛНИТЕЛНИ РАЗПОРЕДБИ
· Ученикът може да кандидатства за повече от един вид месечна стипендия, но може да получи по избор въз основа на писмено заявление само една от стипендиите (ПМС №328, чл.7 ал.1). 

· Учениците с право на стипендия – месечна за подпомагане на ученици с трайни увреждания; месечна за ученици без родители; или месечна за ученици с един родител при класиране за стипендия за постигнати образователни резултати имат право да получат и 50 на сто от размера й (ПМС №328, чл.7 ал.2). 

· Средствата за еднократни стипендии не могат да надвишават 10 на сто от средствата, определени за стипендии по бюджета на училището (ПМС №328, чл.5 ал.3). 
· Комисията за стипендиите може да определи средствата за еднократна стипендия да се предоставят целево на ученика за покриване на конкретни разходи, свързани с обучението му.

· В зависимост от размера на преходния остатък и от ранга на постиженията, стойността на еднократните стипендии се определя допълнително.

· При отпускането на стипендия от началото на учебната година се взема предвид успехът от предходната учебна година, а при отпускането на стипендия от втория учебен срок – успехът от предходния срок (ПМС №328, § 5). 

· Когато е отпусната стипендия въз основа на заявление-декларация с невярно съдържание, ученикът се лишава от стипендията, а получените суми се възстановяват от родителя или от ученика, ако е пълнолетен.
       Изготвила комисия (съгласно Заповед № 1437/14.09.2026 год.) в състав:

Председател: 
Юлияна Атанасова Петкова – заместник-директор УД /П/

Членове: 

1. Августина Александрова Огнянова – старши учител -   /П/  





2. Илиана Миткова Митова  – старши учител -   /П/




3. Ирина Стойчева Токова - старши учител - /П/




4. Шеннур Аднянова Неджмиева - старши учител - /П/

